अफगानिस्तान से भारत के लिए एक बड़ी खबर आई है कि अफगानिस्तान की राजधानी काबुल में कल देर रात राजधानी के अति सुरक्षित और राजनयिक क्षेत्र में स्थित भारतीय दूतावास पर हमला हुआ है। ऐसा इसलिए कहा जा रहा है क्योंकि दूतावास के परिसर में एक रॉकेट आकर गिरा है, बता दें, कि इस हमले में किसी भी कर्मचारी के हताहत होने की कोई खबर नहीं है। इस बात की जानकारी देते हुए विदेश मंत्रालय के प्रवक्ता रवीश कुमार ने ट्वीट कर कहा कि काबूल के हमारे दूतावास पर एक रॉकेट गिरा है, लेकिन इससे किसी भी प्रकार की नुकसान नहीं हुआ है, बस दूतावास परिसर में लगी मुर्तियों को मामूली क्षति पहुंची है।